2 august 2024

**Comunicat de presă**

Distrigaz Sud Rețele aduce următoarele precizări cu privire la sistarea temporară a alimentării cu gaze naturale pe anumite străzi din **localitatea Popești Leordeni, județul Ilfov:**

Ca urmare a unui defect înregistrat la un branșament de gaze naturale amplasat pe strada Olteniței, din localitatea Popești Leordeni, județul Ilfov, pentru a pune consumatorii în siguranță, **Distrigaz Sud Rețele** **a sistat alimentarea cu gaze naturale în zona respectivă astăzi, 2 august 2024,** **începând cu ora 15:30**.

Această oprire neplanificată afectează un număr de **2.300 de clienți casnici și non-casnici** situați pe străzile Ceamur Pavel, Lt. Major Banciu Tănase, Taberei, Industriei, Șoseaua de Centură, Leordeni, Intrarea Fortului, Domnița Bălașa, Văcarescu Constantin, Breaza, Intrarea Viitorului, Vânători, Sabărului, Plopului, Pogoanelor, Răsăritului, Cicoarei, Posada, Timpului, Speranței, Orizontului, DE 523/T25 și Mecanizării, din localitatea Popești Leordeni, Șoseaua Olteniței, începând cu numărul 199, cartierul Danubiana, cartierul Tatavura Glina și Abatorului intrarea Glina, din județul Ilfov.

Echipele Distrigaz Sud Rețele sunt la fața locului pentru a asigura remedierea defectului. **Reluarea alimentării cu gaze naturale a clienților afectați se va efectua în cursul zilei de mâine, 3 august 2024, în jurul orelor 10:00.**

După reluarea alimentării cu gaze naturale, în cazul în care clienții simt miros de gaze, sunt rugați **să apeleze Centrul de Apeluri și Depanaj Urgențe Gaze la numerele de telefon: 021 9281, 031 9031 sau 0800 877 778, să aerisească imediat încăperea, să nu provoace scântei, să nu acționeze întrerupătoarele electrice, să nu folosească aparatele electrocasnice și, dacă este posibil, să închidă robinetul de alimentare cu gaze naturale.**

Ne cerem scuze pentru disconfortul creat clienților noștri și le mulțumim pentru înțelegere.

Biroul de Presă

Distrigaz Sud Rețele

*Distrigaz Sud Rețele este lider în distribuția de gaze naturale în România, cu o expertiză de peste 47 de ani în acest domeniu, având peste 2 milioane de clienți, circa 23.300 km rețea și 2.750 de angajați. Distrigaz Sud Rețele deține licență de operare pentru distribuția de gaze naturale în 851 de localități, pe raza a 20 județe din sudul și centrul României: Argeș, Brăila, Brașov, Buzău, Călărași, Constanța, Covasna, Dâmbovița, Dolj, Galați, Giurgiu, Gorj, Ialomița, Ilfov, Olt, Prahova, Tulcea, Vâlcea, Vrancea, Teleorman și Municipiul București.*